text: La Cursa de Sant Amand de Ripoll arriba a la 16ª edició | NacióMuntanya
  La Cursa de Sant Amand de Ripoll arriba a la 16ª edició
  Demà, 1 de maig, es disputa aquesta prova puntuable per el Campionat del Ripollès
  per NacióMuntanya , 30 d'abril de 2016 a les 01:32 |
  La Cursa de Sant Amand-Mossos d'Esquadra de Ripoll es disputa l'1 de maig | Isaac Muntadas
  El diumenge 1 de maig torna la Cursa de Muntanya dels Mossos d'Esquadra – Sant Amand de Ripoll. Aquest esdeveniment és puntuable per el quart Campionat del Ripollès de Curses de Muntanya, sent la cinquena parada de la competició d'enguany. La sortida de les diferents proves que integren la jornada es farà des de la comissaria dels Mossos d'Esquadra de Ripoll, mentre que l'arribada estarà ubicada a la Plaça del Monestir de la localitat.
  Hi ha 3 circuits diferents que conformaran la jornada de curses de muntanya. En primer lloc, la Cursa Llarga, amb 22,7 km de recorregut i 2.740 metres de desnivell acumulat. En aquest recorregut, que dóna la sortida a les 9h del matí, es passa per la Serra de Sant Amand assolint el seu punt de màxima alçada: 1.832 metres. És un terreny exigent que posarà a prova l'esperit de superació dels atletes i que serà puntuable pel Campionat del Ripollès.
  D'altra banda, també es disputarà la Cursa Curta, un recorregut de 12,1 km, meny exigent, amb un desnivell acumulat de 1.050 metres. Aquesta prova serà puntuable per al Campionat Sprint del Ripollès i donarà el tret de sortida a les 9:15h. També es farà una Cursa Infantil per als més menuts, a les 10h del matí, amb 2 km de recorregut. La recollida de dorsals per les diferents categories es farà el mateix diumenge a partir de les 7:30h.
  Albert Pujol va guanyar l'any passat a Ripoll. Foto: Isaac Muntadas
  Campionat de Curses de Muntanya del Ripollès, Curses, Ripoll, cursa de Sant Amand, Campionat del Ripollès de Curses de Muntanya, Ripollès